تورکیه جمهور باشقانی رجب طیب اردوغان، سوریه'ده تهلوکه‌سیز بؤلگه‌لری آرتیرماغا داوام ائده‌جک‌لرینی سؤیله‌دی.
پرزیدنت اردوغان، تورکیه ساعتی ایله 23.00 جیواریندا گلدیگی آمریکانین نیویورک شهرینده، تورک-آمریکا میللی ایستیقامتلندیرمه کومیته‌سی طرفین‌دن تشکیل اولونان تدبیرده تورک و موسلمان جمعیتینه مراجعت ائدیب.
اؤلکه‌لرین‌دکی بحران‌دان تورکیه‌یه سیغینان سوریه‌لی‌لرین 260 مینین وطن‌لرینه قاییتدیغینی بیل‌دیرن اردوغان،
سون ایدلیب بحرانیندا اولدوغو کیمی، تک بیر نفرین بئله بورنونون قاناماماسی اوچون دیپلوماتیک ساحه‌ده چوخ پابالار آپاردیق. بو چابالاریمیزین بهره‌سینی گؤرمه‌یه باشلادیق". دئدی.
پرزیدنت اردوغان سؤزلرینی بو شکیلده داوام ائتدیردی:
اینشالله قارشی‌داکی دؤورده فیرات (چای) نین شرقینی ده احاطه ائده‌جک شکیلده، سوریه'نین داخیلین‌دکی اعتبارلی بؤلگه‌لری آرتیرماغا داوام ائدجگیک. اؤلکه‌میزه قارشی ترور تهدیدی سون قویانا، سوریه'نین گله'جگینه قصد ائدن دسته‌لرین کؤکو قازینانان قدر موباریزه‌میزی داوام ائتدیرجگیک".
داها سونرا
ایلک قیبله‌میز قودسو، ایشغالچی‌لارین و فیلیسطین‌لی‌لره دولت ترورو حیاتا کئچیرن‌لرین احتیراص‌لارینا ترک ائتمیه'جگیک. ایسرائیل و آمریکا رهبرلیک‌لری‌نین قودسون عزتینی و شرفینی آیاق‌لار آلتینا آلان سالدیرقانلارینا قارشی موباریزه‌میزی دیپلوماسیده ان یوکسک سویه‌ده وئرجگیک". سؤزلری فیلیسطین پروبلئمینه توخونان اردوغان، آراکان‌لی موسلمان‌لارین درامینی دا خاطیرلادا‌راق،
توم بو پروبلم‌لرین دوگونه دوشمه‌سینده بیرلشمیش میللت‌لر امنیت شوراسی کیمی قلوبال باریش و ثابیتلیگین تامیناتچی‌سی تشکیلات‌لارین عجزیتینی البته، قبول ائدیریک. بو تشکیلات‌لارین، تیکی‌لی‌لری لازیمی، چوخ واخت قلوبال باریشدان چوخ، معین گوجلرین ماراق‌لاری‌نین قورونماسینا خیدمت ائتدیک‌لرینی بیلیریک." دئیه دانیشدی.
پرزیدنت اردوغان،
مذهبی و اتنیک فرقیمیزی توققوشما و یا اوستونلوک وسیله‌سی دئییل، اوممتین رنگارنگ‌لیگی‌نین، زنگین‌لیگی‌نین بیر تیمثا‌لی کیمی گؤرجگیک. دیگر دین منسوب‌لارینی کنارلاشدیرما‌دان، بشریتین اورتاق پایدا گؤروشمیین یول‌لارینی آرایاجاغیق" دئیه دانیشدی.
آمریکا‌لی موسلمان‌لارین سون دؤورده سیاسته و قارشی‌داکی سئچیم‌لره یؤنه‌لیک آرتان ماراغینی ممنونیتله قارشیلادیغینی دا قئید ائدن اردوغان،
"(اوکتوبر آیین‌داکی) سئچیم‌لر نتیجه‌سینده بیر چوخ قارداشیمیزی تمثیل و قرار مقامیندا دا اینشالله گؤرجگیمیزه اینانیرام". دئدی.
اردوغان، داها سونرا، "تورکان فوندو عنعنوی قالا یمگینه قاتیلیب.
اردوغان، تورکیه'نین یالنیز تورکیه‌دن آمریکایا گلن طلبه‌لرین آکادمیک، اجتماعی و علمی تشببوس‌لرینه قاتقی وئرمکله قالمادیغینی، عینی زاماندا تورک و آمریکان غیری-حکومت تشکیلات‌لاری‌نین امکداش‌لیق علاقه‌لرینی گوجلندیرمه‌سی اوچون ثمره‌لی بیر پلاتفورما وظیفه‌سینی ایفا ائدجگینی دئییب.
بورا‌داکی چیخیشیندا دا ایسلام جوغرافیاسی‌نین قارداش داوا‌لاری و ایچ موناقیشه‌لرله گوندمه گلمه‌سی‌نین اوزونتو وئریجی اولدوغونو قئید ائدن اردوغان، حقیقتن، چتین زامان‌لاردان کئچیریلدیگینی قئید ائده‌رک بو ایفاده‌لری ایشلتدی:
هر گون شاهید اولدوق‌لاریمیز قارشی‌سیندا هم اینسانیمیز، هم قارداشلیغیمیز سینانیر. عصرلر بویو بشریتین علم، عرفان و حیکمت مرکزی اولان قدیم شهرلر تأسف کی بو گون قان و گؤز یاشییلا آنیلیر. عصرلر بویو علم عاشیق‌لاری‌نین سوسوزلوغونو آرا‌دان قال‌دیران مشهور موصول کیتاب‌خاناسی، ایشغالچی‌لارین الینده سانکی خارابالیغا دؤندو. بغداد کیتاب‌خاناسی‌نین هر بیری خزینه دگرینده اولان مین‌لرله نادیر کیتابی یا مهو ائدیلیب، یا اوغورلانا‌راق خاریجه قاچیریلیب بو گون حلّبین دمشقین، حما، ترابلوسون، گومان ائده‌نین موناقیشه‌لرله گوندمده اولماسی نه قدر آجی‌دیر.
تورکیه'نین داعش‌لی و پ.ک.ک-لی ترورچولارا قارشی آپاردیغی قانونی عملیات‌لارینی تنقیده توتان‌لار، دولت ترورو حیاتا کئچیرن رژیم‌لر و ایداره‌لر قارشی‌سیندا هئچ بیر آددیم آتمیرلار." دئین اردوغان،
یاخالادیقلاری هر فورصتی اؤلکه‌میزی تنقید ائتمک اوچون ایستیفاده ائدن‌لر، مسئله ایسرائیل اولونجا، ایسرائیلین تؤرتدیگی جینایت‌لر اولاندا تأسف کی، بوتون دقت‌لرینی رافا قالدیریرلار". دئیه دانیشدی.
بنزری بیر لاقئیدلیگه سون 7 ایلدیر کی، سوریه'ده شاهید اولوندوغونو قئید ائدن پرزیدنت، دونیا دئولری‌نین ساواش‌لارله باغلی آغیزلارینی آچتیقلاری زامان یالنیز شیمیایی سیلاح‌لار دئدیک‌لرینی، ساده‌جه شیمیایی سیلاح‌لارا قارشی داورانیش قویدوقلارینی قئید ائدرک،سؤزلری بئله داوام ائتدیردی:
شیمیایی سیلاح‌لارلا نئچه آدام اؤلدو؟ باخیرسینیز، یوز، ایکی یوز، اوچ یوز، بئش یوز، مین، ایکی مین، بئش مین. بس عادی سیلاح‌لار نه قدر اینسان اؤلدو؟ یوز مین‌لرله. یوز مین‌لرین اؤلدورولدوگو بیر مکاندا گؤره‌سن او عادی سیلاح‌لاری ایستیفاده ائدن‌لره قارشی دونیانین بیر شئی سؤیلدیگینی ائشی‌دیریک؟
